**Ministru kabineta noteikumu projekta „Grozījumi Ministru kabineta 2009.gada 15.jūlija noteikumos Nr.769 "Vecāko amatpersonu sanāksmes Eiropas Savienības jautājumos nolikums"”**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Grozījumi Ministru kabineta noteikumos Nr.769 "Vecāko amatpersonu sanāksmes Eiropas Savienības jautājumos nolikums"” (turpmāk - noteikumu projekts) ir sagatavots saskaņā ar Valsts pārvaldes iekārtas likuma 13.pantu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai pielāgotu esošos Eiropas Savienības (turpmāk – ES) koordinācijas procesu Latvijas prezidentūras ES Padomē (turpmāk - prezidentūra) vajadzībām, tiek veikti grozījumi vairākos tiesību aktos, tajā skaitā un tiek izdota jauna Ministru kabineta instrukcija, kas noteiks kārtību, kādā izstrādā, saskaņo un aktualizē mandātus, to pielikumus un informatīvās lapas.  Tiesību aktu projekti iekļauj neatliekami risināmos jautājumus, kuriem vajadzīgs Ministru kabineta tiesiskais regulējums. Pārējie ar prezidentūras koordināciju saistītie jautājumi, piemēram, dažādi praktiskās sadarbības, koordinācijas un informācijas aprites jautājumi, ir risināmi cita veida dokumentos, piemēram, Vecāko amatpersonu sanāksmes ES jautājumos apstiprinātās vadlīnijās, rokasgrāmatās, iestāžu iekšējos noteikumos.  Pamats izstrādāt lēmumu pieņemšanas un procedūras prezidentūras sagatavošanas un norises posmiem ir ticis paredzēts Ministru kabineta (turpmāk - MK) 2012.gada 12.jūnijā apstiprinātā (Prot.Nr.33, 37.§) informatīvā ziņojuma „Par gatavošanos Latvijas prezidentūrai ES Padomē 2015.gadā: rīcības plāna izpilde un turpmākie uzdevumi” 1.pielikuma 1.1. punktā, kā arī MK 2012.gada 17.janvāra noteikumu Nr.65 „Latvijas prezidentūras Eiropas Savienības Padomē sekretariāta nolikums” 6.3. apakšpunktā, kas paredz, ka Latvijas prezidentūras ES Padomē sekretariāta uzdevums ir koordinēt lēmumu pieņemšanas procedūru izstrādi prezidentūras sagatavošanas un norises posmiem.  Noteikumu projekts saglabā līdzšinējo kārtību un galvenos principus, kādā tiek organizēts Vecāko amatpersonu ES jautājumos (turpmāk – VAS) darbs.  VAS uzdevumi tiek papildināti ar regulējumu par ES lietu koordināciju, kas nepieciešamas sekmīgai Latvijas prezidentūras norisei ES Padomē, nodrošinot valsts pārvaldes iestāžu operatīvu sadarbību ar prezidentūru saistītajos jautājumos. Noteikumu projekts paplašina VAS pilnvaras, nosakot papildus uzdevumu izskatīt un pieņemt lēmumus ar Latvijas prezidentūru ES Padomē saistītos jautājumus un paredzot iespēju sanāksmes vadītājam sasaukt VAS šaurākā formātā, piedaloties tikai VAS locekļiem vai tikai ar attiecīgo darba kārtības jautājumu saistītajiem VAS locekļiem.  Vienlaikus ar izmaiņām ES lietu koordinācijā noteikumu projekts ietver daļu no tiesiskā pamata „Valsts informācijas sistēmas darbam ar Eiropas Savienības dokumentiem” (turpmāk- ESVIS) izmantošanai ES lietu koordinācijā. Pamats ESVIS lietošanas ieviešanai: MK 2012.gada 11.decembra sēdes protokollēmuma (prot. Nr.70 75.§) „Informatīvais ziņojums "Par darbības programmas "Infrastruktūra un pakalpojumi" papildinājuma 3.2.2.1.1.apakšaktivitātes "Informācijas sistēmu un elektronisko pakalpojumu attīstība" projekta ESVIS informācijas sistēmas darbības koncepcijas aprakstu" 4.punkts uzdod Vides aizsardzības un reģionālās attīstības ministrijai (turpmāk- VARAM) sadarbībā ar Ārlietu ministriju (turpmāk – ĀM) un Tieslietu ministriju izstrādāt un līdz 2014.gada 2.jūnijam (izpildes termiņš pagarināts ar MK 2014.gada 1.aprīļa protokollēmumu (prot. Nr.19 25.§)) iesniegt Ministru kabinetā tiesību aktu projektus, kuri regulē ESVIS darbību, nosaka ESVIS pārzini, informācijas statusu un apriti ESVIS. ĀM atbilstoši savai kompetencei ir iekļāvusi ar ESVIS saistīto tiesisko regulējumu 5 tiesību aktu projektos.  Tā kā ES koordināciju regulējošo tiesību aktu komplektā nav tiesiska pamata ESVIS lietošanas uzsākšanai, noteikumu projekts papildus nosaka sistēmas ESVIS lietošanu ES lietu koordinācijā līdz ar tās nodošanu ekspluatācijā un atbilstošās tiesiski normatīvās bāzes izstrādi (atbildību sadalījumam par Eiropas Komisijas priekšlikumiem, Eiropas Savienības tiesību aktu projektiem, u.c. jautājumiem; ar Vecāko amatpersonu sanāksmi saistīto dokumentu apritei). |
| 3. | Projekta izstrādē iesaistītās institūcijas | ĀM |
| 4. | Cita informācija | Noteikumu projekts nerada ietekmi uz valsts budžetu. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attieksies uz valsts pārvaldes iestādēm, sociālo partneru organizācijām un citām institūcijām, kas saistītas ar Latvijas Republikas dalību Eiropas Savienības lēmumu pieņemšanas procesā. |
| 2. | Tiesiskā regulējuma ietekme uz tautsaimniecību un administratīvo slogu | Nav attiecināms |
| 3. | Administratīvo izmaksu monetārs novērtējums | Nav attiecināms |
| 4. | Cita informācija | Nav |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Vienlaikus ar noteikumu projektu Ministru kabinetā tiks iesniegti izskatīšanai šādi saistīti tiesību aktu projekti:   * Ministru kabineta noteikumu projekts „Grozījumi Ministru kabineta 2009.gada 7.aprīļa noteikumos Nr.300 "Ministru kabineta kārtības rullis"”; * Ministru kabineta instrukcijas projekts „Grozījumi Ministru kabineta 2009.gada 3.februāra instrukcijā Nr. 4 „Latvijas Republikas nacionālo pozīciju Eiropas Savienības jautājumos un ar tām saistīto instrukciju izstrādes un informācijas aprites kārtība ” ; * Ministru kabineta 2009.gada 3.februāra noteikumu projekts Nr.96 „ Kārtība, kādā izstrādā, saskaņo, apstiprina un aktualizē Latvijas Republikas nacionālās pozīcijas Eiropas Savienības jautājumos”; * Ministru kabineta instrukcijas projekts „Kārtība, kādā izstrādā, saskaņo un aktualizē mandātus un nodrošina to izpildi Latvijas prezidentūrā ES Padomē”. |
| 2. | Atbildīgā institūcija | ĀM |
| 3. | Cita informācija | Nav |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav attiecināms |
| 2. | Sabiedrības līdzdalība projekta izstrādē | Konsultācijas ar sociālajiem partneriem (Latvijas darba devēju konfederācija un Latvijas Brīvo arodbiedrību savienība) tika veiktas Vecāko amatpersonu sanāksmes ietvaros. |
| 3. | Sabiedrības līdzdalības rezultāti | Sociālo partneru iesaiste līdzšinējos ES koordinācijas procesos paliek nemainīga.  Attiecībā uz prezidentūras procesiem, Vecāko amatpersonu sanāksmē tiks nodrošināta iespēja sociālajiem partneriem iepazīties ar kopējo prezidentūras mandātu sarakstu, nodrošinot tālākas konsultācijas ar atbildīgo ministriju par interesējošo mandātu. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Visas ministrijas, Valsts kanceleja un citas valsts pārvaldes iestādes, sociālo partneru organizācijas, kā arī Saeima un Latvijas Banka. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Tiks nodrošinātas nepieciešamās tiesiskā pamata izmaiņas ES lietu koordinācijā, kas ir saistītas ar Latvijas prezidentūru ES Padomē.  ESVIS sistēma dos iespēju veikt drošu (ar drošības pakāpi līdz „dienesta vajadzībām” (ieskaitot)) dokumentu apriti starp valsts pārvaldes iestādēm, tajā skaitā pastāvīgo pārstāvniecību Eiropas Savienībā. |
| 3. | Cita informācija | Nav |

Anotācijas III un V sadaļa – projekts šo jomu neskar.

Ārlietu ministrs Edgars Rinkēvičs

Vīza: valsts sekretāra p.i. Pēteris Vaivars

03.09.2014

942

J. Borbals

67016407,

janis.borbals@mfa.gov.lv